امریش پوری

امریش پوری 1932 میں پنجاب میں پیدا ہوئے۔ بالی وڈ کے منفی رول کرنے والے مشہور اداکار۔ اپنی فلمی زندگی کا آغاز انیس سو اکہتر میں فلم ’ ریشما اور شیرا‘ سے کیا۔ وہ آرٹ فلموں کے مشہوراداکار اوم پوری کے بھائی تھے اور ابتدائی طور پر فلموں میں ہیرو کے طور پر کام کرنا چاہتے تھے۔ ہیرو بننے کے خواب دیکھنے والے امریش پوری نے بطور ہیرو اسکرین ٹیسٹ دیا اور ناکام رہے لیکن پروڈیوسرز نے انہیں ولن کے روپ میں کاسٹ کرنے کا فیصلہ کیا۔ بالی وڈ میں فلمی ولن کے کردار کے طور پر انہوں نے اپنی صلاحیتوں کا لوہا کئی برسوں تک منوایا۔ انیس سو ستاسی میں بننے والی فلم ’ مسٹر انڈیا‘ میں اپنے ایک کردار ’ موگامبو‘ کی وجہ سے امریش پوری کو لا زوال شہرت ملی۔ اس کے علاوہ انہیں اسی اور نوے کی دہائی میں فلم ’ودھاتا‘، ’پھول اور کانٹے‘ اور ’ دل والے دلہنیا لے جائیں گے‘ کے حوالے سے بھی خاصی شہرت حاصل ہوئی۔ دسمبر میں ریلیز ہونے والی فلم ’ ہلچل‘ ان کی آخری بڑی فلم تھی۔

امریش پوری نے ہالی وڈ کی متعدد فلموں میں بھی کام کیا جن میں انیس سو چوراسی میں ہالی وڈ کے مشہور ہدایتکار سٹیون سپیلبرگ کی فلم ’ انڈیانا جونز اینڈ دی ٹیمپل آف ڈوم‘ کے سبب انہیں بین الاقوامی سطح پر شہرت حاصل ہوئی۔ امریش پوری نے رچرڈ اٹینبرا کی فلم ’ گاندھی‘ میں ایک عام کردار ادا کیا۔ دماغ کی شریان پھٹ جانے کی وجہ سے بمبئی میں انتقال ہوا۔

کیرئیر 
تھیٹرز اور چند ایک کرداروں کے بعد انہیں 39 سال کی عمر میں 1971 میں “ریشماں اور شیرا “ فلم ملی۔انہوں نے آرٹ فلموں سمیت 400 سے زائد فلمز میں کام کیا، ہندی، پنجابی، تیلگو، تامل اور انگریزی فلمز indiana jones, temple of doom )میں اداکاری کے جوہر دکھائے، انہیں بالی وڈ کی تاریخ کا سب سے بہترین ولن کہا جائے تو غلط نا ہوگا بھاری بھر کم آواز، قہر برساتی آنکھیں اور بے مثال لب و لہجہ ان کی شخصیت کو مذید رعب دار بنا دیتا تھا۔55 سال کی عمر میں انہوں نے “موگیمبو “ کا کردار کیا۔ انکا یہ ڈائیلاگ “ موگیمبو خوش ہوا کافی مقبول ہوا۔ ” فلم “دل والے دلہنیا لے جائیں گے” میں کاجول کے باپ کا کردارانہوں نے بے حد خوبصورتی سے نبھایا، “ جا سمرن جا” ڈآئیلاگ بھی مقبول ہوامریش پوری نے کئی طرح کے کردار کیے اور خود پر محض ولن کی چھاپ نہی لگنے دی مگر اس کے باوجود وہ آج بھی بھارتی سینما کے بہترین ولنز میں شمار ہوتے ہیں۔
نصیب، ودھاتا، میری جنگ، مسٹر انڈیا، کرن ارجن، گھاتک، دامنی، پردیس، کوئلہ، بادشاہ، چائینا گیٹ، چاچی چار سو بیس، وراثت، تال، نائیک، غدر، مسکراہٹ، نگینہ، دل جلے سوداگر، دیوانہ وغیرہ میں یادگار کردار نبھائے۔2005 ان کی زندگی کا آخری سال ثابت ہوا۔
وراثت، گھاتک، میری جنگ میں فلم فئیر ایوارڈز حاصل کر چکے۔

حوالہ جات 

1932ء کی پیدائشیں
2005ء کی وفیات
اکیسویں صدی کے بھارتی مرد اداکار
اموات بسبب سرطان
بالی وڈ اداکار
بیسویں صدی کے بھارتی مرد اداکار
بھارت میں سرطان سے اموات
بھارتی فلمی اداکار
بھارتی مرد اسٹیج اداکار
بھارتی مرد فلمی اداکار
پنجابی سنیما کے مرد اداکار
پنجابی شخصیات
تمل سنیما کے مرد اداکار
تیلگو سنیما کے مرد اداکار
سنگیت ناٹک اکیڈمی ایوارڈ وصول کردہ شخصیات
ضلع ایبٹ آباد کی شخصیات
ضلع شہید بھگت سنگھ نگر کی شخصیات
فلم فیئر فاتحین
کنڑا سنیما کے مرد اداکار
مراٹھی سنیما کے مرد اداکار
ملیالم سنیما کے مرد اداکار
ہندی سنیما کے مرد اداکار